钦定古今图书集成/明伦汇编/氏族典/第128卷 > 陈一松
## 钦定古今图书集成/明伦汇编/氏族典/第128卷 > 陈一松

按《广东通志》：“一松，字宗岩，海阳人。少孤贫，事母孝。嘉
靖丁未进士，选翰林院庶吉士，除兵部主事，转员外
郎，迁湖广佥宪。以忤直指使，乞归终养。母卒，哀毁庐
居免服，补苍梧佥宪，甚得民心。迁福建粮储参议，催
科抚字，公私两给。迁湖广宪副，清声弥著，所至民立祠祀焉。迁陕西大参，转福建按察使，复擢江西左辖”，
出纳惟公，悉革常例。擢应天府尹，寻迁大廷尉，晋工
部左侍郎。督修皇陵，役馀千万，悉归公帑。旋以乞省
茔归，杜门谢谒，卒于家。